На основу члана 60. Закона о јавним набавкама („ Службени гласник РС“, бр.124/2012,14/2015,68/2015)

Ј.K.П. Сопот објављује

**ПОЗИВ ЗА ПОДНОШЕЊЕ ПОНУДА**

у поступку јавне набавке велике вредности добара-водоводне цеви

Наручилац, ЈКП Сопот, ул. Кнеза Милоша 45а, 11450 Сопот, позива све заинтересоване понуђаче да доставе понуде под условима из Јавног позива и Конкурсне документације.

Врста наручиоца: Јавно предузеће.

Врста поступка јавне набавке: поступак јавне набавке велике вредности.

Опис предмета јавне набавке број:водоводне цеви. Назив и ознака из општег речника набавке: 441610000

Предмет набавке није обликован у партије.

Наручилац ће као критеријум за оцењивање понуда и доделу оквирног споразума применити најнижу понуђену цену.

Понуда са најнижом понуђеном ценом добија максимални број пондера, 100 пондера.

Свака следећа ће бити рангирана:

најниже понуђена цена \* максимални број пондера кроз цену из понуде која се рангира

Додатни критеријум: у складу са чланом 84. ЗЈН наручилац одређује, уколико две или више понуда имају исти број пондера, наручилац ће применити додатни критеријум – најкраћи рок испоруке предмета набавке.

Начин преузимања Конкурсне документације: преузимање документације може се извршити на Порталу јавних набавки [www.portal.ujn.gov.rs](http://www.portal.ujn.gov.rs) или у згради ЈКП Сопот, ул. Кнеза Милоша 45а, 11450 Сопот, радним данима од 07 до 14 часова.

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл.

подаци о пореским обавезама се могу добити у Пореској управи, Министарство финансија, Београд, Саве Машковића 3-5, [www.poreskauprava.gov.rs](http://www.poreskauprava.gov.rs/)

подаци о заштити животне средине могу добити у Агенцији за заштиту животне средине, Београд, Руже Јовановић 27а, [www.sepa.gov.rs](http://www.sepa.gov.rs/) и у Министарству енергетике, развоја и заштите животне средине, Београд, Немањина 22-26, [www.merz.gov.rs](http://www.merz.gov.rs/)

подаци о заштити при запошљавању и условима рада се могу добити у Министарству рада, запошљавања и социјалне политике, Београд, Немањина 11, [www.minrzs.gov.rs](http://www.minrzs.gov.rs).

Начин подношења понуде и рок: Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: ЈКП Сопот, ул. Кнеза Милоша 45а, 11450 Сопот, са назнаком: **,,Понуда за јавну набавку** **водоводне цеви ...., бр. 1.1.2.- 22/2018 - НЕ ОТВАРАТИ”.**

Рок за подношења понуда је 30 дана од дана објављивања Јавног позива и Конкурсне документације на Порталу јавних набавки и интернет страници Наручиоца.

Понуда се сматра благовременом уколико је примљена од стране наручиоца до 25.03.2019.године до 12:00 часова. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Јавно отварање понуда обавиће се 30 минута након истека рока за подношење понуда, тј. 25.03.2019.године у 12.30 часова у згради ЈКП Сопот, ул. Кнеза Милоша 45а 11450 Сопот.

Представници понуђача могу активно учествовати у поступку отварања понуда уколико пре почетка отварања понуда доставе овлашћење за учешће у поступку отварања понуда. Наручилац ће донети Одлуку о додели оквирног споразума у року од 25 дана од дана отварања понуда.

Лице за контакт: Ивана Недељковић, тел: 011/8251-212

Е - mail адреса и број факса: ivana.jkpsopot@outlook.com ; факс 011/8251-248.